বিনোদন ডেস্কঃ কাজী নওশাবা আহমেদ একাধারে নাটক, বিজ্ঞাপন ও চলচ্চিত্রে অভিনয় করেছেন। নিরাপদ সড়ক চাই শিক্ষার্থী আন্দোলনের সময় গুজব ছড়ানোর অভিযোগে ২০১৮ সালের ৫ আগস্ট র‌্যাব তাকে গ্রেফতার করে। ২১ আগস্ট নওশাবা আদালত কর্তৃক জামিন পান। এসব কারণে তিনি মানসিকভাবে ভেঙে পড়েছিলেন। বেশ কিছুদিন অভিনয় থেকেও দূরে ছিলেন তিনি। কিন্তু নওশাবা কেমন আছেন? তিনি কি অভিনয়ে ফিরবেন নাকি একেবারে অভিনয়কে বিদায় জানালেন তা জানতে তার ভক্তরা অধীর আগ্রহে অপেক্ষায় রয়েছেন। নওশাবা জানান, এখন তার মানসিক অবস্থা ভালো। তাড়াতাড়ি ফিরছেন অভিনয়ে। বড় কিছুই দর্শকদের উপহার দেবেন তিনি।